Audun Bakke
Store norske leksikon,Samfunn,Medier,Aviser,Avisredaktører
Audun Bakke var en norsk journalist, organisasjonsleder og lærer i journalistikk. Han var blant annet generalsekretær i Norsk Redaktørforening i 1979–1983 og rektor ved Nordisk Journalistcenter, Århus fra 1989 til 1997.
Karrieren som journalist startet i Os- og Fanaposten i 1953 og fortsatte i bladet Hordaland, Voss i 1955–1957. Den lengste tiden som journalist hadde Bakke i Bergens Tidende, der han arbeidet i 1958–1959 og fra 1960 til 1972. Han var programsekretær i NRK Dagsnytt i 1959–1960.Bakke var lektor ved Norsk Journalistskole i 1972–1978, forskningsstipendiat ved Institutt for Journalistikk i 1978-1979 og innenriksredaktør i Norsk Telegrambyrå fra 1984 til 1989.I årene som rektor ved Nordisk Journalistcenter var han med på å bygge opp et stort videreutdanningsprogram for journalister i de baltiske land. Senere drev han eget konsulentfirma med oppdrag for pressens organisasjoner og innen undervisning og utvikling av Internett-tjenester.Audun Bakke studerte journalistikk ved Århus Universitet i 1958, tok eksamen i statsvitenskap grunnfag ved Universitetet i Oslo i 1976 og i sosiologi mellomfag i 1977. Utgivelser Analytisk journalistikk, 1977. IJ-forlaget Kommunaljournalistikk, 1983. IJ-forlaget Les mer i Store norske leksikon journalistikk massemedier